Hotsumi Ozaki

Hotsumi Ozaki () — yapon jurnalist, kommunist, xəfiyyə və baş nazir katibi.

 Həyatı 
Asahi Shinbun qəzetinin əməkdaşı kimi çalışmış Ozaki dönəmin Yaponiya Baş Naziri Fumimaro Konoenin şəxsi məsləhətçisi vəzifəsinə qədər yüksəlməyi bacarmışdır. Hotsumi Ozakinin əsas xəfiyyəlik fəaliyyəti SSRİ ilə bağlıdır. Kommunist olması və sovet düşüncəsinə yaxın mövqe sərgiləməsi səbəbindən xəfiyyə Yaponiyaya xüsusi əməliyyata göndərilən Rixard Zorge ilə təmas yaratmış və onunla birlikdə hərəkət etmişdir. İkili tərəfindən Yaponiyanın daxili məlumatlarının sovetlərə ötürülməsi və Yaponiyada kommunist mühitin dəstəklənməsi yolunda gizli fəaliyyətlər icra olunmuşdur. Ozaki İkinci dünya müharibəsi dövründə Yapon hökuməti tərəfindən vətənə xəyanətdə ittiham edilərək asılan yeganə şəxsdir. Həbsxanada olduğu müddət ərzində həyat yoldaşına və qızına yazdığı şeirlər ölümündən sonra "Eşq bir ulduz yağışı kimi" adlı kitabda toplanmışdır.

Kateqoriya:Yaponlar
Kateqoriya:Yaponiya diplomatları
Kateqoriya:Rixard Zorge
Kateqoriya:Gifu prefekturasında doğulanlar
Kateqoriya:Tokio Universitetinin məzunları
Kateqoriya:Yaponiya kommunistləri
Kateqoriya:Yaponiya jurnalistləri
Kateqoriya:Yaponiyada edam olunanlar
Kateqoriya:İkinci Dünya müharibəsində edam olunanlar